Ascaphium

Ascaphium er en slekt av dråpebiller som lever av og på sopp.

Utseende 
Middelsstore (4-5  mm), ovale, halvblanke, svarte dråpebiller. Antenner og bein kan foldes tett inntil kroppen slik at hele billen blir glatt og dråpeformet, og svært vanskelig å få tak på. For ekesmpel er det nesten umulig å plukke opp en slik bille med en pinsett. Hodet er rundet med små fasettøyne. Antennene er temmelig lange og ganske tynne, de fem ytterste leddene noe tykkere. Brystskjoldet (pronotum) er hvelvet, nokså grovt punktert, med jevnt kurvede sidekanter og en buet tverrad av grove punktgroper nær bakkanten. Dekkvingene er jevnt rundede, glatte, med  markerte punktrader. De er tvert avkuttet bak og dekker ikke bakkroppsspissen på levende eksemplarer. På døde eksemplarer i samlinger er ofte bakkroppen skrumpet sammen slik at den er fullstendig dekket av dekkvingene. Bakkroppen er tilspisset bak. Beina er lange og spinkle.

Levevis 
Dråpebillene lever i og på sopp av ulike slag, både hattsopp, poresopp og slimsopp. Noen arter finner man gjerne mellom løvstrø der de spiser sopphyfer.

Utbredelse 
Slekten er utbredt i Øst-Asia, de fleste av artene i Kina og Japan.

Systematisk inndeling  

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien dråpebiller, Scaphidiinae
 Stammen Scaphiini Achard, 1924
 Slekten Ascaphium Lewis, 1893  
 Ascaphium alienum Tang, Liang & Li-zhen Li, 2009 
 Ascaphium alticola Löbl, 1999 
 Ascaphium apicale Lewis, 1893
 Ascaphium hisamatsui F.Kimura, 2009 
 Ascaphium huanghaoi Tang, Liang & Li-zhen Li, 2009
 Ascaphium ingentis He, Wen-Jia, Liang Tang & Li-Zhen Li, 2008 
 Ascaphium irregulare Löbl, 1999
 Ascaphium longlingense He, Wen-Jia, Liang Tang & Li-Zhen Li, 2008
 Ascaphium minus Pic, 1954
 Ascaphium ochripes Löbl, 1992
 Ascaphium parvulum Tang, Liang & Li-zhen Li, 2009
 Ascaphium sinense Pic, 1954
 Ascaphium sulcipenne Lewis, 1893
 Ascaphium tibiale Lewis, 1893
 Ascaphium tonkinense Achard, 1921

Referanser

Eksterne lenker 
 

Dråpebiller
Biller formelt beskrevet i 1893